CELEX: 62009TA0081
Language: hu
Date: 2011-07-13 00:00:00
Title: T-81/09. sz. ügy: A Törvényszék 2011. július 13-i ítélete — Görögország kontra Bizottság ( „ERFA — Pénzügyi támogatás csökkentése — Az 1. célkitűzésbe tartozó (1994-1999) »Hozzáférhetőség és Útvonalak« Görögországban operatív program — Kiegészítő feladatok Bizottság általi átruházása harmadik személyekre — Szakmai titok — Pénzügyi kiigazítás mértéke — A Bizottság mérlegelési mozgástere — Bírósági felülvizsgálat” )

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/46
            
         A Törvényszék 2011. július 13-i ítélete — Görögország kontra Bizottság
   (T-81/09. sz. ügy) (1)
   
   (ERFA - Pénzügyi támogatás csökkentése - Az 1. célkitűzésbe tartozó (1994-1999) »Hozzáférhetőség és Útvonalak« Görögországban operatív program - Kiegészítő feladatok Bizottság általi átruházása harmadik személyekre - Szakmai titok - Pénzügyi kiigazítás mértéke - A Bizottság mérlegelési mozgástere - Bírósági felülvizsgálat)
   2011/C 269/101
   Az eljárás nyelve: görög
   
      Felek
   
   
      Felperes: Görög Köztársaság (képviselők: kezdetben M. Tassopoulou meghatalmazott, segítői: C. Meïdanis és E. Lampadarios ügyvédek, később: P. Mylonopoulos és K. Boskovits meghatalmazottak, segítőjük: G. Michailopoulos ügyvéd)
   
      Alperes: Európai Bizottság (képviselők: A. Steiblytė és D. Triantafyllou meghatalmazottak)
   
      Az ügy tárgya
   
   Az ERFA terhére történő pénzügyi támogatás jóváhagyásáról szóló, 1994. december 16-i C(94) 3579 bizottsági határozattal a „Hozzáférhetőség és Útvonalak” operatív program címén Görögország javára odaítélt, az Európai Regionális Fejlesztési Alap (ERFA) terhére történő 30 104 470,47 euró összegű pénzügyi támogatás csökkentéséről szóló, 2008. december 15-i C(2008) 8573 bizottsági határozat megsemmisítése iránti kérelem.
   
      Az ítélet rendelkező része
   
   
               1.
            
            
               A Törvényszék a Görögország javára odaítélt, az Európai Regionális Fejlesztési Alap (ERFA) terhére történő pénzügyi támogatás csökkentéséről szóló, 2008. december 15-i C(2008) 8573 bizottsági határozatot megsemmisíti abban a részében, amelyben, egyrészt, 506 303 euró összegű kiigazítást ír elő az „Isthmos — Galota” projekt tekintetében, és másrészt 684 343 euró összegű kiigazítást ír elő a „Polymylos útkereszteződést (928 szerződés)” projekt vonatkozásában.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               A Görög Köztársaság maga viseli saját költségeit és az Európai Bizottság részéről felmerült költségek 80 %-át.
            
         
               4.
            
            
               A Bizottság maga viseli a saját költségei 20 %-át.
            
         
      (1)  HL C 129., 2009.6.6.